Joulukuusen ympärillä
Joulu taas on tullut meillen,
 Juhla taivaan lapsosen;
 Suuret, pienet, riemuellen
 Rientävät nyt juhlallen.

 Majat kaikki kaunistetut
 Ovat juhlan Herrallen,
 Pienimmätkin valmistetut
 Ovat Jesus lapsellen.

 Kiinitetty Joulukuuseen
 Kynttilät on vihriään.
 Valon antaa armaliaisen
 Kuusi kaunis oksiltaan.

 Kuusen oksiin kätkettynä
 Ompi joulu-lahjoja,
 Lapsukaiset lahjojansa
 Poimivatten oksilta.

 Joulukuusen ympärillä
 Lapsukaiset leikissä
 Iloitsevat, vanhemmilla
 Sam’ on riemu rinnoissa.

 Riemuten kuin laulelevat
 Lapsukaiset juhlana;
 Enkelitkin riemuitsevat
 Taivahassa jouluna.

 Sillä Jesus, lapsukainen,
 Tän’ on yönä syntynyt:
 Syntisillen armahainen
 Koin on tähti koittanut.

 Vaikka talvi kolkko täällä
 Pimiä on ulkona;
 Valo, lämpö, riemu meillä
 Kuitenkin on jouluna.

 Sillä tie on eksyneillen
 Taivahasen viitattu,
 Lunastus on langenneillen
 Jesukselta voitettu.

 Isä siunaa, taivahainen,
 Taasen meidän juhloa!
 Jesus että, lapsukainen,
 Meissä syntyis jouluna!

 Kunnia nyt Jumalallen
 Olkoon korkeudessa;
 Maassa rauha; ihmisillen
 Hyvä tahto – toimissa!

K. O. Kaunonen.

Lähde: Keski-Suomi 28.12.1878.

Gustaf Oskar Schöneman
Laulut
Keski-Suomi (lehti)
1878